Vinle
Vinle yoki vinélé (fransuzcha: Vignelait — yumshoq fransuz pishlogʻi. Ile-de-France va Burgundy-Franche-Comte hududlarida ishlab chiqariladi. Oq mogʻorlagan qobigʻi boʻlgan pishloqlar navidan biri. U qaynatilmagan sigir sutidan tayyorlanadi va yogʻlilik darajasi yuqori boʻlgan pishloqlar turkumiga doir hisoblanadi (triple-crème-uchlik krem, yogʻ miqdori 75 %), chunki pishirish jarayonida pishloqga qaymoq ham qoʻshiladi. Pishloq oʻramasi vazni 500-600 gramm, diametri 13 sm, balandligi 5 sm oʻlchamda boʻladi. Vinle Burgundy-Franche-Comtéda Arbois fruitière pishloq ishlab chiqarish va sotish boʻyicha kooperativda (Yura departamentidagi Arbois kommunasida joylashgan) tayyorlanadi va ushbu pishloq zavodning brend mahsuloti hisoblanadi. Pishloq Brillat-Savarin pishlogʻiga oʻxshab ketgani bois, Brillat- Savarin Vignelait nomi ham qoʻllaniladi.